C 185/36
FI
Euroopan unionin virallinen lehti
26.5.2023
9.
TOTEAA, että Euroopan perusarvot ja demokraattiset arvot ovat haastettuina ja että Venäjän Ukrainaa vastaan ilman edeltävää provokaatiota tekemä hyökkäys on muuttanut geopoliittista tilannetta.
ON YHTÄ MIELTÄ SIITÄ, että koulutusalan yhteiset toimet ja ylikansallinen yhteistyö paitsi helpottavat ja vahvistavat unionin ja jäsenvaltioiden reagointia hyökkäyksen seurauksena syntyneisiin tarpeisiin myös auttavat vahvistamaan keskeisiä koulutusarvojamme ja -periaatteitamme kuten osallisuutta, oikeudenmukaisuutta, akateemista vapautta ja oppilaitosten itsemääräämisoikeutta sekä yhteisiä arvojamme ja yhtenäisyyttämme unionissa.
10.
PAINOTTAA, että oppimiseen ja opetukseen liittyvän liikkuvuuden jäljellä olevien esteiden määrittäminen ja poistaminen on keskeisen tärkeää eurooppalaisen koulutusalueen täysimääräiseksi toteuttamiseksi sekä selviytymis­ kykyisen, turvallisen, kestävän ja vauraan Euroopan luomiseksi.
Ylikansallinen yhteistyö vahvistaa eurooppalaisen koulutuksen osallistavuutta, oikeudenmukaisuutta, huippuosaamista, monimuotoisuutta, houkuttelevuutta ja globaalia kilpailukykyä.
ON näin ollen YHTÄ MIELTÄ SIITÄ, että olisi pyrittävä toteuttamaan automaattinen vastavuoroinen tunnustaminen koulutuksen alalla.
ON YHTÄ MIELTÄ myös SIITÄ, että olisi edistettävä oppijoiden ja opettajien mahdollisuuksia liikkuvuuteen sekä Euroopan ja sen ulkopuolisten oppilaitosten mahdollisuuksia tehdä yhteistyötä toistensa kanssa.
11.
TOTEAA, että vuodesta 2017 on saavutettu edistystä eurooppalaisen koulutusalueen perustamisessa ja että eri puolilla EU:ta on toteutettu laaja joukko toimenpiteitä eurooppalaisen koulutusyhteistyön strategisissa puitteissa (2021–2030) esitettyjen strategisten prioriteettien saavuttamiseksi.
Eurooppalainen koulutusalue on vähitellen muotoutumassa useiden aloitteiden, yhteistyön ja yhteiskehittämisen avulla.
12.
ON YHTÄ MIELTÄ SIITÄ, että keskittyminen täytäntöönpanoon sekä kansallisella että Euroopan tasolla strategisten puitteiden ja kummankin tason toimivallan mukaisesti sekä tehokas seuranta olemassa olevien rakenteiden puitteissa ottaen asianmukaisesti huomioon hallinnollinen rasite on keskeisen tärkeää ensimmäisen jakson jäljellä olevana aikana vuoteen 2025 asti.
13.
KOROSTAA, että eurooppalaisen koulutusyhteistyön strategisissa puitteissa (2021–2030) esitetyt viisi strategista prioriteettia muodostavat perustan työlle ja jatkuvalle eurooppalaiselle koulutusyhteistyölle, myös eurooppalaisen koulutusalueen toteuttamiseksi.
ON YHTÄ MIELTÄ SIITÄ, että käynnissä olevassa väliarviointiprosessissa ja Euroopan komission vuonna 2025 julkaisemassa eurooppalaista koulutusaluetta koskevassa kattavassa kertomuksessa olisi painotettava noita viittä strategista prioriteettia, mukaan lukien tarkempi analyysi jäljempänä luetelluista alueista.
14.
TOTEAA, että EU:n tason tavoitteiden seurannassa voidaan nähdä myönteistä kehitystä useissa pitkäaikaisissa indikaattoreissa kuten varhaiskasvatukseen osallistumisen lisääntymisessä, koulupudokkuuden vähentymisessä ja korkeakoulututkinnon suorittaneiden nuorten suuremmassa osuudessa.
On kuitenkin myös ilmeistä, että monia haasteita on edelleen olemassa, erityisesti sosioekonomisen aseman vaikutukset koulutussaavutuksiin ja opiskelijoiden hyvinvointi.
ON näin ollen YHTÄ MIELTÄ SIITÄ, että seuraaviin olisi kiinnitettävä erityistä huomiota eurooppalaisen koulutusalueen toteuttamiseksi vuoteen 2025 mennessä: — Parannetaan tasa-arvoa ja osallisuutta sekä kaikkien menestymistä koulutuksessa ja avaintaitojen, myös perustaitojen, hankkimista, jotta mahdollistetaan kaikkien EU-kansalaisten täysimääräinen henkilökohtainen, sosiaalinen, kansalaisja ammatillinen kehitys; — Parannetaan opettajan ammattia ja puututaan opettajapulaan; edistetään opettajien ammatillista kehitystä, liikkuvuus­ mahdollisuuksia, työoloja ja hyvinvointia keskeisinä tekijöinä ammatin houkuttelevuuden lisäämiseksi; — Poistetaan liikkuvuuden jäljellä olevat esteet samalla kun kannustetaan osallistavaan, kestävään ja tasapainoiseen liikkuvuuteen EU:ssa, myös toteuttamalla automaattinen vastavuoroinen tunnustaminen koulutuksen alalla (3); — Edistetään elinikäistä oppimista, mukaan lukien aikuisoppiminen, täydennyskoulutus ja uudelleenkoulutus, kiinnittäen erityistä huomiota vihreässä ja digitaalisessa siirtymässä tarvittaviin taitoihin ja osaamiseen.
15.
TARKASTELEE strategisia puitteita ja harkitsee prioriteettialojen tarkistamista ja muiden tarvittavien mukautusten tekemistä vuoteen 2030 ulottuvan toisen jakson osalta.
(3) Korkea-asteen ja toisen asteen koulutuksen tutkintojen ja ulkomailla suoritettujen opintojaksojen automaattisen vastavuoroisen tunnustamisen edistämisestä 26 päivänä marraskuuta 2018 annetun neuvoston suosituksen (EUVL C 444, 10.12.2018, s.
1) mukaisesti.